nahid-hub/BLUGE-bengali-wikipedia-section-title-prediction huggingface dataset:
মুল প্রবন্ধ: সুযোগ ব্যয়

যদিও সুযোগ ব্যয় পরিমাপ করা যায়না, সুযোগ ব্যয়ের প্রভাব চিরন্তন এবং ব্যক্তিগত স্তরে অত্যন্ত বাস্তব। ঘটনাক্রমে নীতিমালাটি শুধু অর্থনীতির জন্য নয়, সকল সিদ্ধান্তের ক্ষেত্রে প্রয়োগ করা হয়। অস্ট্রিয়ান অর্থনীতিবিদ ফ্রেডরিক ভন উইজার এর সময় হতে সুযোগ ব্যয় ধারণাটি মূল্যের প্রান্তিক তত্ত্বের কাঠামো হিসেবে ব্যবহৃত হচ্ছে।

সুযোগ ব্যয় হচ্ছে কতিপয় ব্যয় পরিমাপের একটি পদ্ধতি। একটি প্রকল্পের কিছু চিহ্নিত ও যোগকৃত ব্যয় ছাড়াও একজন একই পরিমানের অর্থ ব্যয় করার সঠিক বিকল্প পথও বাছাই করতে পারে। পরবর্তী সঠিক বিকল্পের বিগত মুনাফা হচ্ছে মুল পছন্দের সুযোগ ব্যয়। একটি সাধারণ উদাহরন হচ্ছে একজন কৃষক পার্শ্ববর্তী জমির ভাড়ার চাইতে জমির মানকেই প্রাধান্য দিবে, যেখানে ভাড়া হতে প্রাপ্য বিগত মুনাফা হচ্ছে সুযোগ ব্যয়। এইসব ক্ষেত্রে কৃষক ইহা থেকে বেশি মুনাফা করতে চাইবে। একই ভাবে বিশ্ববিদ্যালয়ে পড়াশোনা করার একজন ছাত্রের সুযোগ ব্যয় হচ্ছে কর্মশক্তি অর্জন ছাড়া একটি অলাভজনক ব্যয়, যদিও টিউশন ফি, বই ক্রয় ও অন্যান্য প্রয়োজনীয় ব্যয় রয়েছে ( সবগুলো যোগ করে পড়াশোনার মোট ব্যয় বের করা হয়)। বাহমায় ছুটির দিনের সুযোগ ব্যয় হচ্ছে একটি বাড়ির জন্য দেয় অর্থের পরিমান।

উল্লেখ্য যে, সুযোগ ব্যয় বিদ্যমান বিকল্পের যোগফল নয়, বরংঞ্চ ইহা একটি একক মুনাফা, উত্তম বিকল্প। একটি শহরের ফাকা জায়গায় হাসপাতাল নির্মাণের সিদ্ধান্তের সম্ভাব্য সুযোগ ব্যয় হচ্ছে খেলার মাঠের জায়গা কমে যাওয়া, অথবা পার্কিং এর জায়গা হিসেবে ইহা ব্যবহার করতে না পাওয়া, অথবা জমিটি বিক্রয় করলে যে অর্থ পাওয়া যেত, অথবা জমিটির সম্ভাব্য ব্যবহারের সমপরিমাণ ক্ষতি- কিন্তু সবগুলোর যোগফল নয়। সঠিক সুযোগ ব্যয় উক্ত বিষয় সমুহের সবচাইতে বেশি লাভজনক বিষয়ের বিগত ব্যয়।

এখানে একটি প্রশ্ন আসতে পারে যে, বিভিন্ন বিকল্পের সুবিধা কিভাবে পরিমাপ করা যাবে। প্রতিটি বিকল্প সুবিধাজনক তুলনার জন্য আমরা অবশ্যই একটি সংশ্লিষ্ট অর্থের মূল্য দিয়ে পরিমাপ করব এবং সুযোগ ব্যয় নির্ধারণ করব, যা জটিল তুলনার কিছু কম বা বেশি হবে। উদাহরন স্বরুপ বলা যায় যে, প্রাকৃতিক প্রভাবের অনেক সিদ্ধান্ত বৈজ্ঞানিক অনিশ্চয়তার কারণে অর্থের মানদন্ডে পরিমাপ করা কঠিন। মানব জীবন বা আর্কটিক তেল বিভাজনের অর্থনৈতিক প্রভাব পরিমাপ মানবিক সহ বিষয়গত পছন্দ তৈরীকে অন্তর্ভুক্ত করে।

সঠিক অনুচ্ছেদ শিরোনাম কোনটি?
titleA. বাজার ব্যর্থ্যতা
titleB. কার্যক্রম
titleC. সুযোগ ব্যয়
titleD. ফলিত ব্যষ্টিক অর্থনীতি
উত্তর: titleC
জাপানি পুরা-প্রস্তর যুগ থেকেই আজকের হামুরা অঞ্চলে মানুষের বসবাস এবং জোমোন, ইয়ায়োই এবং কোফুন যুগের ফসিলও আধুনিক হামুরা শহরে পাওয়া গেছে। নারা যুগে হামুরা শহর মুসাশি প্রদেশের অন্তর্গত ছিল। ১৬৫৩ সালে খাবার জল সংগ্রহের জন্য তামা নদীর পানির গতিপথ পরিবর্তন করে এদোতে (টোকিওর পুরোনো নাম) নিয়ে আসার জন্য 'তামাগাওয়া জোসুই' নামের যে কৃত্রিম জলপথ প্রযুক্তি সেই সময় তৈরী করা হয়েছিল, সেটি আজকের এই হামুরা শহরেই নির্মাণ করা হয়েছিল।

মেইজি পুনর্স্থাপনের (১৮৬৮ সালের একটি তাৎপর্যপূর্ণ ঘটনা যেখানে জাপানের সম্রাট তার সাম্রাজ্য পুনর্প্রতিষ্ঠা করে।) পরবর্তী সময়ে 'নিশিতামা বিভাগে' ১৮৮৯ সালের পহেলা এপ্রিলে অনেকগুলো গ্রাম একত্র করে তাকে 'নিশিতামা গ্রাম' নাম দিয়ে তা কানাগাওয়া প্রশাসনিক অঞ্চলের সাথে সংযুক্ত করা হয়। পরে এই বিভাগ ১৮৯৩ সালের পহেলা এপ্রিল তারিখে টোকিও প্রশাসনিক অঞ্চলের অভ্যন্তরে চলে আসে। ১৯৫৬ সালে এই 'নিশিতামা গ্রাম'-ই হামুরা শহর হিসেবে প্রকাশ লাভ করে। ১৯৯১ সালের পহেলা নভেম্বর হামুরা পাকাপাকিভাবে শহরে মর্যাদা লাভ করে।

সঠিক অনুচ্ছেদ শিরোনাম কোনটি?
titleA. পার্শ্ববর্তী শহরের সাথে সম্পর্ক
titleB. অর্থনীতি
titleC. শিক্ষাব্যবস্থা
titleD. ইতিহাস
উত্তর: titleD
এরপর রাসবিহারী বসু লীগ ও সামরিক বাহিনীকে নতুন করে গড়ে তুলতে সচেষ্ট হন। তিনি ১৯৪৩ খ্রিষ্টাব্দের মার্চ মাসে লীগের সদর দপ্তর ব্যাংকক থেকে সিঙ্গাপুরে সরিয়ে আনেন। ডঃ লক্সুমিয়া অসামরিক শাখায় রাঘবনের স্থলাভিষিক্ত হন। লেফটেন্যান্ট কর্নেল যশবন্ত রাও ভোঁসলে আজাদ হিন্দ ফৌজের সামরিক ব্যুরোর ডিরেক্টর ও লেফটেন্যান্ট কর্নেল মহম্মদ জামান কিয়ানি কম্যান্ডার নিযুক্ত হন। 

সঠিক অনুচ্ছেদ শিরোনাম কোনটি?
titleA. লীগের পুনর্গঠন
titleB. ব্যাঙ্কক সম্মেলন
titleC. ফুজিওয়ারা কিকান ও ইয়াকুরো কিকান
titleD. টোকিও সম্মেলন
উত্তর: titleA
১৯৭৫ সাল থেকে ২০১৫ সাল পর্যন্ত তিনি ফিফায় কর্মরত ছিলেন। প্রথমতঃ ব্ল্যাটার ১৯৭৫-১৯৮১ সাল পর্যন্ত "টেকনিক্যাল ডিরেক্টর", ১৯৮১-১৯৯৮ সাল পর্যন্ত "সাধারণ সম্পাদক" হিসেবে দায়িত্ব পালন করেন।

সেপ ব্ল্যাটার ফিফা'র ৮ম সভাপতি হিসেবে দায়িত্ব পালন করেন। ৮ জুন, ১৯৯৮ সালে তিনি ফিফা'র সভাপতি হিসেবে নির্বাচিত হন ও জোয়াও হ্যাভেল্যাঞ্জের স্থলাভিষিক্ত হন। পরবর্তীতে ২০০২ পুণরায় নির্বাচিত হন তিনি। পুণরায় চার বছর মেয়াদে ৩১ মে, ২০০৭ সালে ফিফা সদস্যভূ্ক্ত ২০৭ দেশের মধ্যে মাত্র ৬৬ সদস্য তাকে মনোনীত করে। ২০১১ সালে আবারো তিনি সভাপতি হিসেবে নির্বাচিত হন।

কিন্তু, ৮ অক্টোবর, ২০১৫ তারিখে তাকে ফিফা থেকে বহিষ্কার করা হয় ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও নিষেধাজ্ঞা প্রদান করা হয়। তার পরিবর্তে ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেছিলেন।

সঠিক অনুচ্ছেদ শিরোনাম কোনটি?
titleA. ফিফা সভাপতি
titleB. সম্পৃক্ততা
titleC. বিতর্ক
titleD. সম্মাননা
উত্তর: titleA
মাদ্রাসা শিক্ষাকে আধুনিকায়ন ও যুগোপযোগী করার লক্ষ্যে বাংলাদেশ জমিয়তুল মোদারেসিন এর দাবির প্রেক্ষিতে সরকার ফাজিল স্তরে অনার্স কোর্স চালুর অনুমোদন দেয়ার পর ইসলামী বিশ্ববিদ্যালয় কুষ্টিয়া বরাবর মাদ্রাসার তৎকালীন অধ্যক্ষ পাঁচটি বিষয়ে অনার্স কোর্স চালুর আবেদন করেন। ২০১০ সালের ২০ মার্চ ইসলামী বিশ্ববিদ্যালয়ের উপাচার্য ড. মুহাম্মদ আলাউদ্দিনের নেতৃত্বে একটি প্রতিনিধি দল মাদ্রাসা পরিদর্শন করেন এবং মাদ্রাসার পরিচালনা কমিটির সুষ্ঠু ব্যবস্থাপনা, শিক্ষার শৃঙ্খলাপূর্ণ পরিবেশ ও অধ্যক্ষের বলিষ্ঠ নেতৃত্বের সন্তোষ প্রকাশ করে চট্টগ্রামে জামেয়া আহমদিয়া সুন্নিয়া আলিয়াকে দুইটি বিষয়ে অনার্স কোর্স চালুর অনুমোদন দেন। মাদ্রাসার গভর্নিং বডির সুষ্ঠু ব্যবস্থাপনা, শিক্ষকমণ্ডলীর পাঠদান, শিক্ষার্থীদের লেখাপড়ার গুণগতমান বৃদ্ধি এবং প্রশাসনিক শৃঙ্খলাসহ সার্বিক বিষয় বিবেচনা করে শিক্ষা মন্ত্রণালয় জামেয়া আহমদিয়া সুন্নিয়া আলিয়াকে 'মডেল মাদ্রাসা' হিসেবে স্বীকৃতি প্রদান করে। বর্তমানে এ মাদ্রাসায় ইবতেদায়ী প্রথম শ্রেণী থেকে ফাজিল সম্মানসহ কামিল কোর্সে বিপুল শিক্ষার্থী অধ্যয়নরত আছে। পাশাপাশি হিফজ বিভাগ চালু রয়েছে।
এছাড়া বিজ্ঞান-প্রযুক্তির উৎকর্ষতার এ যুগে দেশের অন্যতম শ্রেষ্ঠ মডেল মাদ্রাসা হিসেবে ২০১৪ সাল থেকে জামেয়া আহমদিয়া সুন্নিয়া আলিয়ায় দাখিল পর্যায়ে বিজ্ঞান বিভাগ চালু করা হয়েছে। সেই সাথে এটি মডেল মাদ্রাসার আওতাধীন হওয়ায় শিক্ষা মন্ত্রণালয়ের মাধ্যমিক শাখা উন্নয়ন প্রকল্পে ২০টি কম্পিউটার প্রদান করে। পরে চট্টগ্রামের খান জাহান আলী কম্পিউটার্স লিমিটেড এর সহযোগিতায় মাদ্রাসার আইসিটি সেন্টার আরো সমৃদ্ধ হয়। আনজুমান ট্রাস্ট কর্তৃপক্ষের সদিচ্ছায় ও অধ্যক্ষের প্রচেষ্টায় মাদ্রাসার প্রশাসনিক ভবনের ষষ্ঠ তলায় রয়েছে বিশাল লাইব্রেরি। এতে দেশ-বিদেশের বিখ্যাত গ্রন্থ, তাফসীর, ফিক্বহ ও ফতওয়ার দুর্লভ কিতাব, দুষ্প্রাপ্য রেফারেন্স বুক ও বিভিন্ন জার্নাল সংগৃহীত আছে।

সঠিক অনুচ্ছেদ শিরোনাম কোনটি?
titleA. অবস্থান
titleB. শিক্ষা কার্যক্রম
titleC. কৃতিত্ব ও ফলাফল
titleD. ব্যবস্থাপনা
উত্তর: titleB
ইসলামে কোন পশুর সঙ্গে মানুষের বিবাহ হতে পারে না। তাই পশুসঙ্গম যিনার অন্তর্ভুক্ত। পশুর সঙ্গে যৌনসঙ্গম ইসলামে কঠোরভাবে নিষিদ্ধ এবং এই কাজে লিপ্ত ব্যক্তি ও ব্যবহৃত পশু উভয়কে হাদিসে হত্যা করার নির্দেশ দেয়া হয়েছে। 

তবে, আবু দাউদের অপর একটি নির্ভরযোগ্য হাসান হাদীসে এর শাস্তি ব্যতিক্রমভাবে পাওয়া যায়, 

সঠিক অনুচ্ছেদ শিরোনাম কোনটি?
titleA. আন্তঃলিঙ্গ
titleB. পশুকাম
titleC. ব্যভিচার ও পরকীয়া
titleD. যৌন বাধ্যতা
উত্তর: titleB
মালদা বিমানবন্দরটি ভারতের পশ্চিমবঙ্গ রাজ্যের ইংরেজ বাজারের মধ্যস্থল থেকে ৩ কিমি দূরে অবস্থিত। বিমানবন্দরটি ৩৫০ একর এলাকায় ১৪৫০ মিটার লম্বা ও ৩০ মিটার প্রস্থ বিশিষ্ট রানওয়ে আছে। এই বিমানবন্দরে হেলিকপ্টর সহ মধ্যমবর্গের বিমান নামতে পারে। মালদা বিমানবন্দর থেকে কলকাতা ও বালুরঘাটের জন্যে সাপ্তাহিক বিমান পরিষেবা উপলব্ধ।
সঠিক অনুচ্ছেদ শিরোনাম কোনটি?
titleA. বিমানবন্দর
titleB. কৃৃষিভূমি
titleC. মহদীপুর আন্তর্জাতিক সীমান্ত পারাপার
titleD. গৌড় সমকালীন
উত্তর: titleA
উপন্যাসের ভিত্তি একটি দীর্ঘ কাহিনি। যেখানে মানব-মানবীর তথা ব্যক্তির সুখ-দুঃখ, হাসি-কান্না, আশা-আকাঙ্ক্ষা, স্বপ্ন ও স্বপ্নভঙ্গ, ঘৃণা-ভালোবাসা ইত্যাদি ঘটনা প্রাধান্য লাভ করে। উপন্যাসের প্লট বা আখ্যান হয় সুপরিকল্পিত ও সুবিন্যস্ত। প্লটের মধ্যে ঘটনা ও চরিত্রের ক্রিয়াকাণ্ডকে এমনভাবে বিন্যস্ত করা হয় যাতে তা বাস্তব জীবনকে প্রতিফলিত করে এবং কাহিনিকে আকর্ষণীয়, আনন্দদায়ক ও বাস্তবোচিত করে তোলে।

সঠিক অনুচ্ছেদ শিরোনাম কোনটি?
titleA. উপন্যাসের সংজ্ঞা
titleB. মনস্তাত্ত্বিক উপন্যাস
titleC. চেতনাপ্রবাহ রীতির উপন্যাস
titleD. প্লট বা আখ্যান
উত্তর: titleD
বাংলাদেশে পুলিশ বাহিনীতে "'রৌশন আরা বেগমের" অবদানের স্বীকৃতিস্বরূপ দু’বার আইজিপি ব্যাচপ্রাপ্ত হন এবং সাহসী দায়িত্ব পালনে রাষ্ট্রপতি পুলিশ পদক (পিপিএম), ১৯৯৮ সালে তিনি মুন্সিগঞ্জের পুলিশ সুপার থাকাকালীন ‘অনন্যা শীর্ষ দশ-১৯৯৮’ পুরস্কার ও ২০১২ সালে আন্তর্জাতিক নারী পুলিশ সংস্থা থেকে বৃত্তি পদক লাভ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. প্রশিক্ষণ ও বিদেশ ভ্রমণ
titleC. মৃত্যু
titleD. পুরস্কার ও সম্মাননা
উত্তর: titleD
তেলেঙ্গানার অধিবাসী কবি পোতানা "শ্রীমদ্‌ অন্ধ্র মহা ভাগবতমু" ("ভাগবত পুরাণ"-এর তেলুগু অনুবাদ) রচনা করেছিলেন। মহম্মদ কুলি কুতুব শাহ ছিলেন প্রথম সাহেব-এ-দেওয়ান উর্দু কবি। তেলেঙ্গানার প্রথম যুগের অন্যান্য কবিরা হলেন কাঞ্চেরলা গোপান্না বা ভক্ত রামদাসু, গোনা বুদ্দা রেড্ডি, পালকুরিকি সোমনাথ, মল্লিনাথ সূরি ও হুলুক্কি ভাস্কর। আধুনিক কবিদের মধ্যে উল্লেখযোগ্য পদ্মবিভূষণ সম্মান-প্রাপ্ত কালোজি নারায়ণ রাও, সাহিত্য অকাদেমি পুরস্কার-প্রাপক দাশরথি কৃষ্ণমারার‍্যুলু, বাচস্পতি পুরস্কার-প্রাপক শ্রীভাষ্যম বিজয়সারথি ও জ্ঞানপীঠ পুরস্কার-প্রাপক সি. নারায়ণ রেড্ডি। ভারতের নবম প্রধানমন্ত্রী পি. ভি. নরসিমা রাও ছিলেন একজন বিশিষ্ট কবি।

সঠিক অনুচ্ছেদ শিরোনাম কোনটি?
titleA. শিল্প ও সাহিত্য
titleB. বিভাগ
titleC. পরিবহণ
titleD. বিমানবন্দর
উত্তর: titleA
চেঙ্গিস খানের তৃতীয় পুত্র এবং দ্বিতীয় মহান খান ওগেদাই খান তার পিতার আদেশ ও অধ্যাদেশের ক্রমাগত বৈধতা নিশ্চিত করতে বৃহৎ ইয়াসাকে পূর্বসূরীদের একটি অবিচ্ছেদ্য অঙ্গ হিসাবে ঘোষণা করে তাতে তার নিজের নির্দেশনা যোগ করেন। ওগেদাই পোষাক সংক্রান্ত নিয়ম, সামরিক পরিষদ কুরুলটাইসের আচার বিধিবদ্ধ করেন। তার পরবর্তী দুই উত্তরাধিকারীও ইয়াশার ঐতিহ্য অনুসরণ করে।

সাম্রাজ্যের বিভিন্ন অংশের মঙ্গোলরা তাদের এলাকার জন্য উপযুক্ত আরও আইন যোগ করতে শুরু করে।

সঠিক অনুচ্ছেদ শিরোনাম কোনটি?
titleA. আইনসমূহ
titleB. চেঙ্গিশ খান পরবর্তী সময়
titleC. ব্যুৎপত্তি
titleD. সার-সংক্ষেপ
উত্তর: titleB
শিলালিপি ও অন্যান্য সাহিত্যিক সূত্র থেকে জানা যায়, রাষ্ট্রকূটরা বংশানুক্রমে একজন যুবরাজকে অভিষিক্ত করতেন। সবসময় যে জ্যেষ্ঠ পুত্রই যুবরাজ হতেন, তা নয়। বয়স বা জন্মতারিখের বদলে যোগ্যতাকে যৌবরাজ্যের মাপকাঠি হিসেবে ধরা হত। যেমন তৃতীয় গোবিন্দ ছিলেন ধ্রুব ধারাবর্ষের তৃতীয় পুত্র। রাজার পরেই সবচেয়ে গুরুত্বপূর্ণ পদটি ছিল "মহাসন্ধিবিগ্রহী" বা মুখ্যমন্ত্রীর। পতাকা, শঙ্খ, পাখা, শ্বেতছত্র, ঢাক ও পাঁচটি বাদ্যযন্ত্রযুক্ত তাঁর প্রতীকটিকে বলা হত "পঞ্চমহাশব্দ"। তাঁর নিচে ছিলেন "দণ্ডনায়ক" বা সেনাধ্যক্ষ, "মহাক্ষপতলাধিকৃত" বা বিদেশমন্ত্রী ও একজন "মহামাত্য" বা "পূর্ণামাত্য" বা প্রধানমন্ত্রী। এঁদের প্রত্যেকের সঙ্গে একজন করে সামন্ত রাজার যোগ থাকত এবং এঁরা সরকারপ্রধানের মর্যাদা পেতেন। "মহাসামন্ত" ছিলেন একজন সামন্ত রাজা বা উচ্চপদস্থ রাজকর্মচারী। সকল মন্ত্রীই রাজনীতি বিষয়ে বিশেষ অভিজ্ঞ ও সামরিক প্রশিক্ষণপ্রাপ্ত হতেন। মহিলারাও বিশেষ স্থান অর্জন করতে পারতেন। দ্বিতীয় অমোঘবর্ষের কন্যা রেবাকানিমাদ্দি এডাতোর বিষয়ের শাসক ছিলেন।

সাম্রাজ্য বিভক্ত ছিল কতগুলি "মণ্ডল" বা "রাষ্ট্রে" (প্রদেশ)। রাষ্ট্রের প্রধানকে বলা হত "রাষ্ট্রপতি"। কোনো কোনো ক্ষেত্রে সম্রাট নিজে ছিলেন রাষ্ট্রপতি। প্রথম অমোঘবর্ষ ষোলোটি রাষ্ট্রের প্রধান ছিলেন। রাষ্ট্রের অধীনে "বিষয়" বা জেলা গঠিত হত। জেলাশাসককে বলা হত "বিষয়পতি"। বিশ্বস্ত মন্ত্রীরা মাঝে মাঝে একাধিক রাষ্ট্র শাসন করতেন। দ্বিতীয় অমোঘবর্ষের সেনাধ্যক্ষ বানকেশ ছিলেন বানাভাসি-১২০০০, বেলভোলা-৩০০, পুলিগেরে-৩০০, কুন্ডুরু-৫০০ ও কুন্ডার্গ-৭০-এর শাসক (প্রত্যেক বিষয়ের সঙ্গে জড়িত সংখ্যাগুলি উক্ত বিষয়ের অধীনস্থ গ্রামের সংখ্যা)। বিষয়গুলি "নাড়ু"তে বিভক্ত হত। এগুলির শাসক ছিলেন "নাড়ুগৌড়া" বা "নাড়ুগাভুন্ডা"। কোনো কোনো ক্ষেত্রে এই পদে দুই জন আধিকারিককে নিয়োগ করা হত। একজন বংশানুক্রমে শাসন করতেন, অপরজনকে সম্রাট নিয়োগ করতেন। সর্বনিম্ন বিভাগ ছিল "গ্রাম"। গ্রামের প্রধানকে বলা হত "গ্রামপতি" বা "প্রভু গাভুন্ডা"।

রাষ্ট্রকূট সেনাবাহিনীতে পদাতিক, অশ্বারোহী, ও হস্তি বিভাগ ছিল। মান্যকুটে "স্তিরভূট কটক" নামে একটি বাহিনী সর্বদা যুদ্ধের জন্য প্রস্তুত রাখা হত। সামন্ত শাসকেরাও, যাঁরা যুদ্ধের সময় সাম্রাজ্যকে সামরিক সাহায্য দিতেন, তাঁরা বড় সেনাবাহিনী রাখতেন। সকল প্রধান ও আধিকারিকেরা প্রয়োজনের সেনাধ্যক্ষের কাজ করতেন।

রাষ্ট্রকূটেরা "সুবর্ণ", "দ্রাম্মা" (রুপো ও সোনার মুদ্রা), কালাঞ্জু, "গদ্যনক", "কাসু", "মনজাতি" ও "আক্কাম" নামে মুদ্রা চালু করেছিল। এগুলি "অক্কশেল" টাঁকশালে তৈরি হত।
সঠিক অনুচ্ছেদ শিরোনাম কোনটি?
titleA. সংস্কৃতি
titleB. ভাষা
titleC. প্রশাসন
titleD. সমাজব্যবস্থা
উত্তর: titleC
ক্যামেলিয়া সাইনেনসিস চিরহরিৎ প্রজাতির বৃক্ষ হিসেবে স্বীকৃত। প্রধানতঃ কান্তীয় মৌসুমী জলবায়ু অঞ্চলের ফসল হলেও উপ-ক্রান্তীয় জলবায়ু অঞ্চলের উদ্ভিদবিশেষ। যে সকল স্থানে কমপক্ষে ১২৭ সেন্টিমিটার বা ৫০ ইঞ্চি পরিমাণে বার্ষিক বৃষ্টিপাত হয় সেখানে চা চাষ করা যায়। প্রচুর বৃষ্টিপাত হয় এমন পাহাড়িয়া বা উচ্চ ঢালু জমি চা চাষের জন্য সবিশেষ উপযোগী। পানি নিষ্কাশনের বন্দোবস্ত থাকলে উচ্চ সমতল ভূমিতেও চা চাষ করা সম্ভবপর। হিউমাস সারযুক্ত এবং লৌহমিশ্রিত দো-আঁশ মাটি চা চাষের জন্য খুবই উপযোগী। উষ্ণ ও আর্দ্র জলবায়ু চা উৎপাদনের জন্য প্রয়োজন। এজন্য মৌসুমী ও নিরক্ষীয় অঞ্চলের দেশগুলোয় চা চাষের উৎপাদন বেশি হয়ে থাকে। এছাড়াও, কয়েক প্রকারের চা গাছ মার্কিন যুক্তরাষ্ট্রের ওয়াশিংটনে উৎপাদন করা হচ্ছে। সঙ্করায়ণ ঘটিয়ে বাণিজ্যিক ভিত্তিতে উৎপাদনের লক্ষ্যে ইউকে মেইনল্যান্ডের পেমব্রোকশায়ায়, কর্নওয়ালে চাষাবাদ করা হচ্ছে। উন্নতমানের অনেক চা গাছ ১,৫০০ মিটার উচ্চতায় উৎপাদিত হয়। তবে তা ধীরে ধীরে বৃদ্ধি পায় কিন্তু তা অধিক সুগন্ধ বহন করে।

প্রথম অবস্থায় পাহাড়ের ঢালু জমি পরিষ্কার করা হয়। এর চারা আলাদা বীজতলায় তৈরী করা হয়। চারাগুলো যখন ২০ সেন্টিমিটার দীর্ঘ হয়, তখন সেগুলোকে চা-বাগানে সারিবদ্ধভাবে রোপণ করা হয়। সাধারণতঃ দেড় মিটার পরপর চারাগুলোকে রোপণ করা হয়ে থাকে। এরপর গাছগুলোকে বৃদ্ধির জন্য যথামাত্রায় সার প্রয়োগ ও পানি সেচের ব্যবস্থা করতে হয়। এভাবে দুই থেকে তিন বছর পরিচর্যার পর পাতা সংগ্রহের উপযোগী করে তোলা হয়। কিন্তু গাছগুলো পাঁচ বছর না হওয়া পর্যন্ত যথাযথভাবে পরিপূর্ণতা লাভ করতে পারে না। একটি চা গাছ গড়পড়তা ৩০ থেকে ৪০ বছর পর্যন্ত উৎপাদনের উপযোগী থাকে। তারপর পুণরায় নতুন গাছ রোপণ করতে হয়।

সঠিক অনুচ্ছেদ শিরোনাম কোনটি?
titleA. স্বাস্থ্যে প্রভাব
titleB. প্রকারভেদ
titleC. চাষাবাদ
titleD. বিবরণ
উত্তর: titleC
আবুধাবি আমিরাত এর আয়তন ৬৭৩৪ বর্গ কিমি, এবং এটাই সংযুক্ত আরব আমিরাতের সবচেয়ে বড় আমিরাত( সংযুক্ত আরব আমিরাতের মোট আয়তনের ৮৭%)। এখানে জনসংখ্যার ঘনত্ব ২১.৭৩/বর্গ কিমি (৫৬.৩/বর্গ মাইল)। আবুধাবি পৃথিবীর সবচেয়ে ব্যয়বহুল শহর গুলোর ক্রমে ৬৭ তম এবং আরব অঞ্চলে ২য় (দুবাই প্রথম)। ২০১৪ সালের হিসাব অনুযায়ী মোট ২৬,৫০,০০০ জনসংখ্যার মধ্যে মাত্র ৪,৭৭,০০০ দেশীয় জনসংখ্যা রয়েছে। মোট জনসংখ্যার প্রায় ৮০% ভিনদেশী।
আবুধাবীতে অবিবাহিতদের গড় বয়স ৩১.১ বছর। ২০০৫ সালের হিসাব অনুযায়ী জন্মহার ১৩.৬% এবং মৃত্যুহার ২%। সংযুক্ত আরব আমিরাতের প্রাদেশিক সংবিধানের ৭ নম্বর অনুচ্ছেদে ইসলামকে রাষ্ট্রধর্ম হিসেবে স্বীকৃতি দেয়া হয়েছে। সরকার প্রায় ৯৫% মসজিদে ভর্তুকি প্রদান করে এবং সকল মসজিদে সরকারিভাবেই ইমাম নিয়োগ করা হয়। সিংহভাগ মসজিদ মালিকি অথবা মুওয়াহিদ মতাবলম্বী। আবুধাবিতে বসবাসকারীদের অধিকাংশই নেপাল, ভারত, পাকিস্তান, ইরিত্রিয়া, ইথিওপিয়া, সোমালিয়া, বাংলাদেশ, শ্রীলঙ্কা, ফিলিপাইন, যুক্তরাজ্য এবং বিভিন্ন আরব দেশ থেকে আগত বিদেশী শ্রমিক। এই শ্রমিকদের অধিকাংশই বহু বছর সংযুক্ত আরব আমিরাতে বসবাস করার পরও এখানকার নাগরিকত্ব পান নি। এজন্য এখানে ইংরেজি, বাংলা, হিন্দি, উর্দু, মালায়ালাম, তামিল, টুলু, সোমালি, তিগরিনিয়া, আমারিক ইত্যাদি ভাষা বহুল প্রচলিত। দেশীয় লোকজন মূলত আরবিভাষী আরব এবং তারা গোত্র ভিত্তিক সমাজে বসবাস করে। 'বনি ইয়াস' গোত্রের 'আল-ফালাহ' শাখার একটি উপগোত্র 'আল-নাহিয়ান' পরিবার আবুধাবি শাসন করে এবং বিশেষ মর্যাদা ভোগ করে। এখানে আরব বিশ্বের বিভিন্ন প্রান্ত থেকে আগত আরবরাও রয়েছে।

সঠিক অনুচ্ছেদ শিরোনাম কোনটি?
titleA. জনমিতি
titleB. আবুধাবি গ্রান্ড প্রিক্স
titleC. কারম আল-ওয়াতান
titleD. সংযুক্ত শহরসমূহ
উত্তর: titleA
ধারাবাহিক নারী হত্যাকাণ্ড বলতে নারী যৌন নির্যাতনের ব্যাধি নারীর হত্যাকাণ্ড অথবা যৌন সন্ত্রাসবাদকে বুঝায়। নারীবাদীরা জোর দিয়ে বলেছেন যে ধারাবাহিক হত্যার বেশিরভাগ ক্ষেত্রে নারীর বিরুদ্ধে যৌন অপরাধ ও কর্তৃত্ব অর্জনের মাধ্যম হিসাবে পুরুষের বিরুদ্ধে পুরুষ-অপরাধী অপরাধের মামলাও বিবেচনা করা যেতে পারে. তারা দাবি করে যে লিঙ্গ-নিরপেক্ষ্মবাস্তবতাটিকে লুকিয়ে রাখে যে ধারাবাহিক হত্যাকাণ্ড শিকার প্রধানত নারী এবং অপরাধীদের প্রধানত পুরুষ। যদিও প্রায় ৭% হত্যাকারীরা মহিলা এবং ৯০% পুরুষ। 

পুরুষ ধারাবাহিক হত্যাকারীরা নিপীড়ন এবং মারধর মাধ্যমে হত্যাকে আরো নিষ্ঠুর করে তোলে । পুরুষের তুলনায় নারীরা বিষাক্ত বা কম সহিংস ব্যবস্থা ভাবে হত্যা করে। এছাড়া,অনেক পুরুষ হত্যাকারী যতটা মহিলাদের লক্ষ্য করে কিন্তু পুরুষদের ততটা লক্ষ্য করে না। যেমন, জেফ্রে দাহমার এবং ওয়েন উইলিয়ামস ধারাবাহিক হত্যাকাণ্ডের মাধ্যমে প্রচার মাধ্যমগুলোতে চিত্রিত করা হয়েছে সমাজসেবা ও নারীর লিঙ্গ সম্পর্কিত মতামত প্রতিফলিত করা. প্রায়শই, সাদা নারী চেয়ে পতিতাবৃত্তি হত্যা,কম আয়কর নারী এবং রঙের নারী হারিয়ে যাওয়া মিডিয়াতে কম মনোযোগ পায় । সাধারণত বিবাহিত,অনেক সুদর্শন, সমৃদ্ধ, যুবক মিডিয়াতে মনোযোগ পায়। ধারাবাহিক হত্যাকারীরা সবসময় প্রায়শই দানব এবং সমাজপথের সংবাদ হিসাবে চিত্রিত হয়।
নারীবাদী ডায়ানা রাসেল এবং জেন কপুতি বিশ্বাস করেন যে,"ধারাবাহিক হত্যার উত্থান এবং পর্নোগ্রাফির আবির্ভাবের মধ্যে একটি লিঙ্ক রয়েছে। " 
বিশেষ করে,"নারীদের সহিংসতা ও হত্যার শোষণ করা চলচ্চিত্রের আবির্ভাব ধারাবাহিক হত্যাকারীদের ইচ্ছার সাথে সম্পর্কযুক্ত" যদিও, পর্নোগ্রাফি এবং ধারাবাহিক হত্যার মধ্যে সম্পর্ক এখনো প্রমাণিত হয়নি। 

সঠিক অনুচ্ছেদ শিরোনাম কোনটি?
titleA. ধারাবাহিক নারী হত্যাকাণ্ড মধ্যে প্রবণতা
titleB. আফ্রিকা
titleC. ঘনিষ্ঠ অংশীদার মধ্যে
titleD. সিউদাদ মুজার, নারীর জন্য শহর
উত্তর: titleA
২০ এপ্রিল পর্যন্ত দেশে মোট সংক্রমণ সংখ্যা ২,৯৪৮ জন। কিছু অঞ্চলে সম্প্রদায় সংক্রমণ হয়েছে বলে জানানো হয়। ১৮ এপ্রিল পর্যন্ত দেশের মোট ৫২টি জেলাকে সম্পূর্ণ বা আংশিক অবরুদ্ধকরণ করা হয়। ২১ এপ্রিল পর্যন্ত ঢাকা মহানগরে সর্বোচ্চ সংখ্যক সংক্রমণ ঘটেছে। এরপরেই রয়েছে নারায়ণগঞ্জ ও গাজীপুর। ৮ এপ্রিল নারায়ণগঞ্জ জেলাকে লকডাউন ঘোষণা করে দেওয়া হয়। সংক্রমণ ঠেকাতে ১১ এপ্রিল গাজীপুর জেলা পুরোপুরি অবরুদ্ধ ঘোষণা করা হয়।

এছাড়া ঢাকায় সংক্রমণ অনুযায়ী আক্রান্ত রোগীর বসবাসরত ভবন বা গলি অবরুদ্ধ করা হয়েছে। রাজধানী ঢাকার টোলারবাগ এলাকায় করোনাভাইরাসে আক্রান্ত দুজন মারা যাওয়ার পর অবরুদ্ধ করা হয়। এটিই ঢাকার অন্যতম প্রথম এলাকা যা অবরুদ্ধ করা হয়।

সঠিক অনুচ্ছেদ শিরোনাম কোনটি?
titleA. সামরিক ও বেসামরিক বাহিনী
titleB. অবরুদ্ধকরণ বা লকডাউন
titleC. অর্থনৈতিক প্রভাব
titleD. প্রতিক্রিয়া
উত্তর: titleB
গেইম্য‍ান পরিবার পোলিশ-ইহুদী এবং অন্যান্য পূর্ব-ইউরোপীয় ইহুদী গোত্রীয়। নীল গেইম্যানের প্রপিতামহ বেলজিয়ামের অ্যান্টওয়ার্প থেকে ১৯১৪ সালে যুক্তরাজ্যে আগমন করেন এবং তার পিতামহ ইংল্যান্ডের দক্ষিণে পোর্টস্‌মাথের হ্যাম্পশায়ারে মুদিদোকানের সারি খোলেন। গেইম্যানের বাবা ডেভিড বার্নার্ড গেইম্যান পরবর্তীতে এ দোকানের দায়িত্ব নেন এবং মা শীলা গেইম্যান (বিবাহোত্তর পদবী গোল্ডম্যান) ছিলেন একজন ফার্মাসিস্ট। গেইম্যানের ছোট দুই বোন রয়েছে, ক্লেয়ার এবং লিজি।

১৯৬০ সালে হ্যাম্পশায়ারে নীল গেইম্যানের জন্ম হয়। ১৯৬৫ সালে তার পরিবার ওয়েস্ট সাসেক্সের ইস্ট গ্রিনস্টেড শহরে চলে আসে। তার বাবা-মা এখানকার স্থানীয় সায়েন্টোলজি কেন্দ্রে ডায়ানেটিক্স বিষয়ে পড়াশোনা করতেন। তার এক বোন ক্লেয়ার পরবর্তীকালে লস এঞ্জেলসে সায়েন্টোলজিবিষয়ক কর্মকাণ্ডে যুক্ত হন। তার অপর বোন লিজির কথায়, "আমাদের সামাজিকতা ঘিরে ছিল সায়েন্টোলজি এবং ইহুদী ধর্মীয়তা। কৈশোরে কেউ যদি আমার ধর্ম জানতে চাইতো, আমি বলতাম, 'আমি একজন ইহুদী সায়েন্টোলজিস্ট। নীল গেইম্যান নিজেকে সায়েন্টোলজিস্ট বলে পরিচয় দেননা, বরং সায়েন্টোলজি এবং ইহুদী ধর্ম দুটোকেই তাঁর পারিবারিক ধর্ম হিসেবে বর্ণনা করেন।। তাঁর ব্যক্তিগত দৃষ্টিভঙ্গি নিয়ে তিনি বলেছেন, "আমার মনে হয় ডিসি জগতে ঈশ্বর রয়েছেন এটা বলতে পারি। এই জগতে ঈশ্বরের উপস্থিতির পক্ষে আমি ঢাক পেটাবো না। জানি না, আমার মনে হয় এর সুযোগ ৫০/৫০। এটা আমার কাছে কোন ব্যাপার না।"

গেইম্যান মাত্র চার বছর বয়সে পড়তে শেখেন। তিনি ছোটবেলা থেকেই পড়তে ভালোবাসেন, এবং পড়ার মত যা কিছু পেতেন, তাই পড়তেন। দশ বছর বয়সে তিনি ডেনিস হুইটলির সমস্ত লেখা পড়ে শেষ করেন, যার মধ্য‍ে "দ্য কা অফ গিফর্ড হিলারি" এবং "দ্য হন্টিং অফ টোবি জুগ" তার বিশেষ পছন্দ হয়েছিল। জে. আর. আর. টলকিন এর "দ্য লর্ড অফ দ্য রিংস" তাকে গভীরভাবে প্রভাবিত করে, যদিও তার বিদ্য‍ালয়ের পাঠাগারে এর প্রথম দুটি খণ্ডই শুধু ছিল। বিদ্যালয়ের ইংরেজি পুরস্কার এবং পাঠ পুরস্কার জেতার পর তিনি তৃতীয় খণ্ডটি কিনতে সক্ষম হন।

তার সপ্তম জন্মদিনে তিনি সি এস লুইস এর "দ্য ক্রনিকলস অফ নার্নিয়া" সিরিজটি হাতে পান। "নার্নিয়া" তাকে সাহিত্যিক পুরস্কারের সাথেও পরিচিত করে; ১৯৫৬ সালে সিরিজটির শেষ খণ্ড কার্নেগী মেডাল জয় করেছিল। ২০১০ সালে যখণ নীল গেইম্যান নিজেও মেডালটি জয় করেন, তখন একেই সবচেয়ে গুরুত্বপূর্ণ পুরস্কার বলে মন্তব্য করেছিলেন 
লুইস ক্যারল এর লিখিত "অ্যালিস' অ্যাডভেঞ্চার্স ইন ওয়ান্ডারল্যান্ড" তার আরেকটি প্রিয় বই ছিল। তিনি একে সবসময়ের প্রিয় বই বলে গণনা করেন, এবং কৈশোরে নিয়মিত পড়তে পড়তে কাহিনীটি প্রায় মুখ্স্থ করে ফেলেছিলেন। এছাড়া কৈশোরে ব্যাটম্যান তার প্রিয় কমিক ছিল।

গেইম্যান চার্চ অফ ইংল্যান্ডের বিভিন্ন শিক্ষালয়ে পড়াশোনা করেন, যার মধ্যে রয়েছে ইস্ট গ্রিনস্টেডের ফন্টহিল স্কুল, আর্ডিংলি কলেজ (১৯৭০–১৯৭৪), এবং ক্রয়ডনের উইটগিফ্ট স্কুল (১৯৭৪–১৯৭৭)। তার বাবার সায়েন্টোলজি বিষয়ক কার্যকলাপের কারণে একটি বালক বিদ্যালয় সাত বছর বয়সী গেইম্যানকে ভর্তি করতে চায়নি

নীল গেইম্যান ইস্ট গ্রিনস্টেডে বহু বছর কাটিয়েছেন, ১৯৬৫ থেকে ১৯৮০ পর্যন্ত, এবং পরে ১৯৮৪ থেকে ১৯৮৭ পর্যন্ত। এখানেই গেইম্যান তার প্রথম স্ত্রী মেরী ম্যাক্‌গ্রাথের সঙ্গে পরিচিত হন। মেরী সেসময় সায়েন্টোলজি পড়াশোনা করছিলেন, এবং গেইম্যানের বাবার ক্রয়কৃত একটি বাড়িতে বসবাসরত ছিলেন।১৯৮৫ সালে তাদের প্রথম সন্তান মাইকেলের জন্মের পর তারা বিবাহবন্ধনে আবদ্ধ হন।

সঠিক অনুচ্ছেদ শিরোনাম কোনটি?
titleA. প্রতিনিধিত্ব
titleB. প্রারম্ভিক জীবন
titleC. ব্লগ এবং টুইটার
titleD. মামলা
উত্তর: titleB
এটি হচ্ছে একধরনের হার্ডকোর ম্যাচ যেটি শূন্য এরেনায় অনুষ্ঠিত হয়। মানে সেখানে দর্শক থাকে না। শুধুমাত্র রেফারি, রেসলাররা, ধারাভাষ্যকার এবং ক্যামেরাম্যান ছাড়া কেউই এই ম্যাচ চলাকালীন উপস্থিত থাকে না। এই ম্যাচ পরে ভিডিওটেপ বা দেখানো হয়। উদাহারণ হিসেবে বলা যায় দ্য রক এবং ম্যানকাইন্ড এর ম্যাচ যেটি ডাব্লিউডাব্লিউএফ চ্যাম্পিয়নশীপের জন্য হয়েছিল। যেটি হয়েছিল জানুৃয়ারি ৩১, ১৯৯৯ সালে ডাব্লিউডাব্লিউএফ এর সুপার বউল হাফটাইম শো তে। এম্পটি এরেনা ম্যাচ খুবই দুষ্প্রাপ্য কারণ এই ম্যাচগুলো দর্শক দেখে না এবং এদের টিকিট বিক্রি করা হয় না।

সঠিক অনুচ্ছেদ শিরোনাম কোনটি?
titleA. টুক্সেডো ম্যাচ
titleB. ব্রা অ্যান্ড প্যান্টি ম্যাচ
titleC. এম্পটি এরেনা ম্যাচ
titleD. মিক্সড মার্শাল আর্টস ম্যাচ
উত্তর: titleC
১৯৭১ সালের মুক্তিযুদ্ধে দিনাজপুর ৬ ও ৭ নং সেক্টরের অধীনে ছিল। ৬ নং সেক্টরের আওতায় ছিল দিনাজপুরের ঠাকুরগাঁও এবং দিনাজপুরের দক্ষিণাঞ্চল ছিল ৭ নং সেক্টরের আওতায়। ২৯ মার্চ ফুলবাড়ী উপজেলার দিনাজপুর রোডে পাকবাহিনীর সঙ্গে মুক্তিযোদ্ধাদের লড়াইয়ে মুক্তিযোদ্ধারা পাকবাহিনীর কয়েকটি গাড়ি, গোলাবারুদ, অস্ত্রশস্ত্রসহ বহু রসদপত্র দখল করে। ৮ এপ্রিল পার্বতীপুর উপজেলার রামকৃষ্ণপুর, বাগবাড়ী ও পেয়াদাপাড়ায় পাকবাহিনী প্রায় ৩০০ লোককে নির্মমভাবে হত্যা করে এবং ঘরবাড়ি পুড়িয়ে দেয়। ১৯ এপ্রিল পাকবাহিনী হাকিমপুর উপজেলার হিলি আক্রমণ করে। হাকিমপুর ছাতনীতে পাকবাহিনী ও মুক্তিযোদ্ধাদের লড়াইয়ে ২ জন মুক্তিযোদ্ধা শহীদ হন। বিরামপুর উপজেলার কেটরা হাটে মুক্তিযোদ্ধা ও পাকবাহিনীর লড়াইয়ে ৭ জন পাকসেনা নিহত এবং ১৬ জন মুক্তিযোদ্ধা শহীদ হন। ২০ জুলাই পাকসেনারা নবাবগঞ্জ উপজেলার খয়েরগনি গ্রামে ২১ জন নিরীহ লোককে নির্মমভাবে হত্যা করে। তারা ১০ অক্টোবর নবাবগঞ্জ উপজেলার চড়ারহাটে ১৫৭ জন নিরীহ লোককে হত্যা করে। ১৩ নভেম্বর পাকবাহিনী বিরল উপজেলার বিজোড় ইউনিয়নের বহলায় ৩৭ জন নিরীহ লোককে হত্যা করে। ২১ নভেম্বর-১১ ডিসেম্বর হাকিমপুর উপজেলার বিভিন্ন স্থানে পাকবাহিনীর সঙ্গে মুক্তিযোদ্ধাদের লড়াইয়ে প্রায় ৩৪৫ জন মুক্তিযোদ্ধা শহীদ হন। ডিসেম্বর মাসের প্রথম সপ্তাহে বীরগঞ্জ উপজেলার ভাতগাঁও ব্রিজের পূর্বপাড়ে মুক্তিযোদ্ধাদের আক্রমণে প্রায় ৫০ জন পাকসেনা নিহত হয় এবং পাকবাহিনীর দুটি ট্যাংক ধ্বংস হয়। লড়াইয়ে কয়েকজন মুক্তিযোদ্ধা শহীদ হন। ৪ ডিসেম্বর সাধারন জনগণ বিরামপুর উপজেলার বেপারীটোলায় একটি জীপ আক্রমণ করে কয়েকজন পাকসেনাকে হত্যা করে। ১৫ ডিসেম্বর বগুলাখারীতে পাকবাহিনীর সঙ্গে মুক্তিযোদ্ধাদের লড়াইয়ে ৩০ জন মুক্তিযোদ্ধা শহীদ হন। এছাড়াও বিরল উপজেলার বহবল দীঘিতে পাকবাহিনীর সঙ্গে মুক্তিযোদ্ধাদের লড়াইয়ে প্রায় ১০০ জন পাকসেনা নিহত হয়। কাহারোল উপজেলায় পাকবাহিনীর সঙ্গে মুক্তিযোদ্ধাদের লড়াইয়ে ১০ জন পাকসেনা ও ৭ জন নিরীহ বাঙালি নিহত হয়।
মুক্তিযুদ্ধের পর দিনাজপুরে ৪টি বধ্যভূমি ও ৭টি গণকবর আবিষ্কৃত হয়। শহীদদের স্মরণে দিনাজপুর জেলায় মোট ৫টি স্মৃতিসৌধ নির্মিত হয়েছে।

সঠিক অনুচ্ছেদ শিরোনাম কোনটি?
titleA. ধর্মীয় প্রতিষ্ঠান
titleB. শিল্প ও বাণিজ্য
titleC. যোগাযোগ ব্যবস্থা
titleD. মুক্তিযুদ্ধে অবদান
উত্তর: titleD
বর্তমান শ্যামবাজার অঞ্চলে অতীতে একটি বিখ্যাত বাজার ছিল। জন জেফানিয়া হলওয়েল এই বাজারটিকে চার্লস বাজার নামে অভিহিত করেন। শোভারাম বসাক তার গৃহদেবতা শ্যামরায়ের (কৃষ্ণ) নামানুসারে এই অঞ্চলের বর্তমান নামকরণটি করেন। উল্লেখ্য, শেঠ ও বসাক পরিবারগুলি ছিল সুতানুটির আদি বাসিন্দা এবং শোভারাম বসাক ছিলেন অষ্টাদশ শতাব্দীর কলকাতার এক বিশিষ্ট বাঙালি ধনী ব্যবসায়ী।

সঠিক অনুচ্ছেদ শিরোনাম কোনটি?
titleA. নামকরণ
titleB. খেলাধূলা
titleC. পাঁচমাথার মোড়
titleD. বিনোদন
উত্তর: titleA
তিনি শিক্ষকতা থেকে অবসরে যাওয়ার পর দক্ষিণাঞ্চলের আনাচে কানাচে শতশত শিক্ষা প্রতিষ্ঠান প্রতিষ্ঠা করেছেন। তাঁর নিজ বাড়িতে তিনি ঝালকাঠি এন এস কামিল মাদরাসা প্রতিষ্ঠা করেন। এটি হুজুর রহ. এর প্রতিষ্ঠিত ৪২টি প্রতিষ্ঠান এই কমপ্লেক্সের অন্তর্ভুক্ত। হুজুর কর্তৃক প্রতিষ্ঠিত ঝালকাঠি এন.এস.কামিল মাদরাসা এখন বাংলাদেশের সেরা আদর্শ শিক্ষা প্রতিষ্ঠান। এর দাখিল ও আলিম শিক্ষা কার্যক্রম বাংলাদেশ মাদ্রাসা শিক্ষা বোর্ড এবং ফাযিল ও কামিল শিক্ষা কার্যক্রম ইসলামী বিশ্ববিদ্যালয় অধিভুক্ত।

সঠিক অনুচ্ছেদ শিরোনাম কোনটি?
titleA. বৈবাহিক জীবন
titleB. প্রাতিষ্ঠানিক কর্মজীবন
titleC. ঝালকাঠি এনএসকামিল মাদরাসা প্রতিষ্ঠা
titleD. শিক্ষাজীবন
উত্তর: titleC